Olamgir masjidi (Avrangobod). Olamgir masjidi sifatida ham tanilgan Shohi masjidi Hindistonning Maharashtra shtatidagi Avrangabad shahrida joylashgan. U 1693-yilda Boburiy imperatori Avrangzeb tomonidan shaxsan oʻzi foydalanishi uchun qurilgan. Bu Qila-e-Arkning saqlanib qolgan kam sonli inshootlaridan biri hisoblanib, Avrangzebning Avrangoboddagi qarorgohi sifatida qurilgan mustahkam saroy majmuasi va uning sharqiy qanotida joylashgan. Inshoot XX asr oxirlarida Olamgir masjidi deb atalgan va zamonaviy davrda Shohi masjidi sifatida tanilgan. Masjidning namozxona tomi uch qavatli boʻlib, unda egri chiziqli bangla karnizlari mavjud. Uning tepasida uchta gumbaz joylashgan. Masjidning fasadida uchta trilobli/trefoil kamar bor. Shohi masjidining turi va arxitekturasi imperator tomonidan Dehlida qurilgan yana bir xususiy masjid Moti masjidiga (Qizil qal’ada) oʻxshab ketadi. Bu meʼmorchilik oʻz navbatida Lahor va Agradagi Shoh Jahon davrida qurilgan masjidlardan namuna olingan. Michell va Zebrovskilar masjid arxitekturasini Chavk masjidi yoki Lal masjidi kabi Avrangoboddagi boshqa Boburiylar masjidlariga nisbatan taqqoalaganda „gʻayrioddiy“ koʻrinishga ega deb taʼriflagan.